Si isch scho lang aagkündiget gsii, öppe sit em letschte herbst, d'probefahrt z'Rio de Janeiro. Und jetzt isches sowiit gsii… Ich bin am letschte sunntig vo CPH uf ZRH gfloge, woni han törfe bim Rolf übernachte. Am mäntig morge bini dänn is gschäft go packe und di letschte vorbereitege träffe. Und am aabig isches dänn ab gange uf Lissabon. Es gepäck han chöne durechecke, hans also z'LIS nöd möse usenäh. Nach enere friedliche nacht im hotel bini am zischtig morge an flughafe, bin durd passkontrolle  und es röntge, und bin bim gate gsässe. Da lütet es natel - d'Wärtsilä wo seit ich sölli nöd uf Rio flüge, d'probefahrt segi irgendwänn spöter!!!